გლორია ალვარესი

გლორია ალვარესი (; დ. 9 მარტი, 1985, გვატემალა) — გვატემალელი ჟურნალისტი, პოლიტოლოგი და საზოგადოებრივი მოღვაწე, რადიოპროგრამის წამყვანი, პუბლიცისტი. ეროვნული სამოქალაქო მოძრაობის კოორდინატორი და პრეს-სპიკერი. აქტიურად უწევს პროპაგანდას ლიბერტარიანელობისა და რესპუბლიკანიზმის იდეებს, მკაცრად აკრიტიკებს საუკუნის სოციალიზმის რეჟიმებს.

ბიოგრაფია
დაიბადა 1985 წლის 9 მარტს „რეალური სოციალიზმის“ ქვეყნიდან ემიგრანტის ოჯახში. მამამისი ეროვნებით კუბელია, ხოლო დედა წარმოშობით უნგრელი , რომელიც მუშაობდა მაღაზიაში გამყიდველად. გლორიამ დაასრულა გვატემალის ფრანსისკო მაროკინის სახელობის უნივერსიტეტი და სწავლობდა პოლიტოლოგიასა და სოციალურ მეცნიერებებს. მაგისტრის ტიტული საერთაშორისო ურთიერთობებშ მიიღო რომის უნივერსიტეტ ლა-სალიენცაში.

გლორია ალვარესი მიეკუთვნება მემარჯვენე პოლიტიკური შეხედულებების მქონე პოლიტიკოსების რიგს, გამოდის როგორც რადიკალური ლიბერტარიანელობის იდეოლოგი. იგი აქტიურად მონაწილეობს გვატემალის პოლიტიკაში, როგორც ეროვნული სამოქალაქო მოძრაობის კოორდინატორი და პრეს-სპიკერი. მიჰყავს საზოგადოებრივი და პოლიტიკური რადიოგადაცემა — პარასკევი გლორიასთან ერთად.

საზოგადოებაში ფართოდ ცნობილი გახდა 2014 წლის ბოლოს, მას შემდეგ რაც სიტყვით გამოვიდა სარაგოსაში მიმდინარე იბეროამერიკული ახალგაზრდული პარლამენტის სესიაზე. მისი სიტყვა მოწოდებით „პოპულიზმის დანგრევა“ გახდა -ის ჰიტი.. ალვარესის ფრაზა, — „პოპულიზმს იმდენად უყვარს ღარიბები, რომ ამრავლებს მათ რაოდენობას“ პოპულარულ მიმად იქცა.

ალვარესი მკაცრად აკრიტიკებს ძმები კასტროების რეჟიმს კუბაში, დანიელ ორტეგასა და როსარიო მურილიოს სანდინისტურ რეჟიმს — ნიკარაგუაში. არიტიკებს საუკუნის სოციალიზმის ლათინომარიკულ მთავრობებს (უგო ჩავესი და ნიკოლას მადურო ვენესუელაში, რაფაელ კორეა ეკვადორში და ევო მორალესი ბოლივიაში) მმართველობის დიქტატორული მეთოდებისათის, ხმების მოსყიდისთვისა და ადამიანის უფლებების უხეში დარღვევების გამო.

ტერმინით პოპულიზმი გლორია ალვარესი ნეგატიურად აღნიშნავს კომუნიზმისა და მემარცხენე ავტორიტარიზმის პოლიტიკას. იგი ამ მოვლენას ეწინააღმდეგება პოლიტიკურ რესპუბლიკანიზმისა და ლიბერტარიანელობის იდეებით. ზოგადად მისი პოზიცია ხასიათდება როგორც რესპუბლიკანელობა პოპულიზმის წინააღმდეგ.

ამავე დროს გლორია ალვარესის ოპონენტები აღნიშნავენ, რომ მისი კრიტიკა ეხება მხოლოდ მემარცხენე პოპულიზმსა და ავტორიტარიზმს, მაშინ როდესაც მემარჯვენე ავტორიტარულ რეჟიმებს, როგორიცაა მაგალითად გვატემალის პრეზიდენტები ხოსე ეფრაინ რიოს მონტი და ოტო პერეს მოლინა, იგი არაფერს ერჩის.

გლორია ალვარესი სტუმრობდა ესპანეთს, არგენტინასა და ურუგვაის (ბოლო ორქვეყანაში ხელისუფლებაში იყვნენ კრისტინა ფერნანდესისა და ხოსე მუხიკას მემარცხენე მთავრობები), გამართა პოლემიკა მემარცხენე ახალგაზრდულ ორგანიზაციებთან. ცხარე კონფლიქტი გაიმართა 2015 წელს მისი ნიკარაგუაში ვიზიტის დროს. სანდინისტური ორიენტაციის სტუდენტური ორგანიზაციები ფიზიკური ანგარიშსწორებით დაემუქრნენ ალვარესს როდესაც იგი გამოდიოდა ნიკარაგუის დედაქალაქის პოლიტექნიკურ უნივერსიტეტში. დედაქალაქის აეროპორტში ალვარესი დააკავეს და დაკითხეს. ამ ამბების შემდეგ გლორია ალვარესმა განაცხადა: „მხოლოდ მშიშრებს ურჩევნიათ გაცვალონ ტყვიები სიტყვების ნაცვლად“.

გლორია ალვარესი გვატემალის პოლიტიკაში მოღვაწეობს როგორც მემარჯვენე მიმართულების ანალიტიკოსი და პროპაგანდისტი. თუმცა აღსანიშნავია, რომ იგი კენჭს არ იყრის პარლამენტში და არცერთი პოლიტიკური პარტიის შემადგენლობაში არ შედის. თვლის, რომ საზოგადოებრივი ეროვნული სამოქალაქო მოძრაობა, რადიო და ინტერნეტი უფრო ეფექტური საშალებებს წარმოადგენენ. აკრიტიკებს გვატემალელი პოლიტიკოსების დიდ ნაწილს კორუმპირებულობისა და პერსპექტიული პროგრამების არქონის გამო. დაკავებულია გენერალ ხოსე ეფრაინ რიოს მონტის დაცვით, რომელიც სამხედრო დანაშაულშია ბრალდებული. გლორია ალვარესი კატეგორიულად უარყოფს ეფრაინ რიოს მონტის დანაშაულს გვატემალაში მაიას ტომის ინდილებეის გენოციდის საქმეში და მიუთითებს იმ ფაქტზე, რომ ბევრი ინდიელი იყო სამთავრობო სამოქალაქო თავდაცვის პატრულში.

გლორია ალვარესის მოღვაწეობა არ შემოიფარგლება მხოლოდ გვატემალით. იგი აქტიურად მონაწილეობს იბერო-ამერიკის მემარჯვენეთა საინფორმაციო თუ პოლიტიკურ პროექტებში. კონტაქტები აქვს კუბის ანტიკომუნისტურ ემიგრაციასთან, მხარს უჭერს მემარჯვენე კონსერვატიულ პარტიებს ლათინური ამერიკის ქვეყნებში, მათ შორის სალვადორის ეროვნულ რესპუბლიკურ ალიანსს.